ОТЧЕТ

**за мероприятията и дейностите извършени**

**от НЧ „Светлина-1928 год. ” с. Малки чифлик**

**през 2022 година**

**И тази отминала година можем да отчетем читалищна дейност с мероприятия, планувани и непланувани, с участието на читалищни дейци, местното население и гости от други читалища, сплотени от едно желание: да поддържаме огъня на българската култура и читалищната дейност. Изяви в творчеството на членовете на НЧ „Светлина-1928год.”, на творците и на живущите в с.Малки чифлик.**

**Традиция е всяка година да празнуваме през януари сбора на селото «Атанасовден», на името на църквата „Св. Атанасий”. Беше отслужена църковна литургия, курбан за присъстващите и хора на мегдана.**

**Читалищните дейци заедно със самодейците от**

**двата танцови клуба «Чифликчии» и «Болярско хоро» празнувахме «Трифон зарезан» с традиционното зарязване на лозниците и гощавка за всички участващи и гости.**

**Като традиция отбелязваме и «3 март» пред плочата с иманата на всички жители, участници и загинали през Първата и Втората световни войни с поднасяне на цветя и стихове, изпълнени от децата на ЦРДМ.**

**За Великденския празник обявихме награди за участие с най-вкусен козунак и най-красиво писано яйце. Представиха се повече от 20 участника. Наградите на спечелилите бяха ръчно изработени от председателя на читалището.**

**През отминалата 2022год. самодейците ни от двата клуба за народни танци ТК «Чифликчии» и ТК «Болярско хоро», се изявиха на сцените на различни прегледи, празненства, фолклорни конкурси. През януари танцуваха пред жителите на с.Церова кория, по покана за местния им празник.**

**ТК «Чифликчии» и ТК «Болярско хоро» участваха**

**в «Гергьовско надиграване» на събора на овцевъдите с второ място на «Болярско хоро» в класирането. Двата клуба се представиха и в : «Насред мегдана» в Арбанаси, и тук ТК»** **Чифликчии» получиха специалния приз, от кмета на гр.Велико Търново, г-н Панов; «С премяна на мегдана» в с.Ресен - 25 юни, «Ритми край Янтра» гр.Полски тръмбеш, празника на с.Къпиново по покана на читалището, «Шарено пиле петровско» с.Церова кория, Общински преглед на танцовите състави към читалищата, коледна хоротека по покана на общината и Царевград Търнов, празници на розата в гр.Казанлък, ТК »Болярско хоро» се представи в «Беленско хоро» гр.Бяла, а ТК «Чифликчии» - на «Празник на баницата» с.Балван. За втора година в нашето селце отбелязваме празника на билките «Еньовден» с участието на децата от ЦРДМ , които пресъздават автентичната част на празника. Представиха се двата ни танцови клуба и гостите ни от ТК «Хоп троп».**

**Читалищното настоятелство подпомага през цялата година, с материали и финансово, творчеството на децата от детската група при**

**ЦРДМ, за тяхното участие в конкурси и коледния базар.**

**През 2021год. читалищното настоятелство на свое заседание предложи Проект «Бит и култура в с.Малки чифлик». Проектът беше одобрен и приет единодушно, и реализиран. Жители от селцето ни предложиха този проект да продължи, и през миналата 2022год. продължихме този проект с изрисуване на другата чешма в селцето ни.**

**С подкрепа и участие на читалищното настоятелство и кметството организирахме детския празник «1юни» и коледното тържество за децата с музикална програма и коледни подаръци от кметството..**

**Есента на 2022 год. успяхме да довършим и отопляването на залата ни за танци, довършихме работата с локалното парно отопление.**

**Направихме и ремонт на едно помещение, приспособихме го за гардеробна за всичките ни носии на танцовите клубове.**

**Предстои ни да разширим къта, където са представени всичките ни награди от читалищните ни дейности и ремонт на сцената.**

**Огънят на българската ни култура и традиции не гасне, и това ни крепи, и ни дава сили, и ние, наследниците на българските ни деди ще поддържаме огъня на българския дух.**

# НАРОДНО ЧИТАЛИЩЕ „СВЕТЛИНА – 1928 год.”

# Културни мероприятия и дейности

# НЧ „СВЕТЛИНА -1928 год. с. Малки чифлик за 2023 година

# П Р О Г Р А М А

# И нека пребъде силата на българския дух, и нека ние последователи и творци на българското народно творчество, на българските традиции всеотдайно и сърцато творим и пренасяме огъня напред във времето. Да пребъде Мъдростта и Силата

# на Българския дух!

# Читалищното настоятелство прие програма от мероприятия за жителите

# на с.Малки чифлик за всеобщо празненство и всенародна култура.

# 1. Читалищното нстоятелство съвместно с Кметството на с. Малки чифлик да организира посрещане на Новата 2023 година на мегдана с живущите в селото.

# Отг. Радослава Станчева

# Иван Чолаков

# 2. Празнуване на традицията „Бабин ден”.

# Отг. Катя Бакалова

# 3. Празнуване „Атанасовден” с църковна служба в църквата „Св. Атанасий”. Общоселско честване сбора на селото с музикална програма.

# Отг. Иван Чолаков

# ЧН

# 4. Празнуване деня на лозаря и винаря „Трифон зарезан”.

# Отг.ЧН

# Иван Чолаков

# 5. Отбелязване на „Баба Марта”- рисунки и ръчно изработени мартеници от деца и жители на селото – изложба.

# Отг.ЧН

# Ръководител детска група

# 6. „8-ми Март” – международен ден на жената. Общоселско празнинство и музикална програма.

# Отг. Цецка Прокопиева

# Катя Бакалова

# 7. Първа пролет – посрещане сред природата. Възможност за изява на всеки желаещ като: фотограф, художник, природолюбител – творец с природни материали.

# Отг. Ръководител на детска група

# ЧН

# 8. Великденски празник - изложба на домашно приготвени козунаци и великденски яйца с награди.

# Отг. Катя Бакалова

# Цецка Прокопиева

# 9. Организирано почистване на салона и озеленяване двора на читалището.

# Отг. ЧН

# 10. Отбеляване „24 Май” и конкурс с рисунки.

# Отг. Катя Бакалова

# Ръководител детска група

# 11. „1 ЮНИ - ден на детето” – забавна и танцова програма с подаръци и награди.

# Отг. Цецка Прокопиева

# Ръководител детска група

# 12. „Еньов ден” – Празник на билките. Музикална и танцова програма за жители и гости на с.Малки чифлик.

# Отг. ЧН

# 13. Отбелязване на „Шекер-Байрям” и дегустация на баклава и сладкиши.

# Отг. Сехер Мастинова

# 14. Отбелязване празника „Никулден” - 6 декември с музикална програма и общоселско тържество.

# Отг. ЧН

# Иван Чолаков

# 15. Коледно-новогодишно тържество - музикално-забавна програма за деца с Коледни подаръци.

# 

# 16. Общоселско Коледно тържество за жителите на с. Малки чифлик с музикална програма.

# Отг. ЧН

# 

# Читалищно Настоятелство:

# Председател: Светла Боева …………….

# Членове: Цецка Прокопиева …………..

# Катя Бакалова ………………..

# 

# 